काठमाडौँ,जेष्ठ ६ गते । भुटानी नेताहरूले तेस्रो मुलुक पुनःस्थापनापछि बाँकी रहेका शरणार्थीहरूलाई घर फिर्ताका लागि पहल गरिदिन राष्ट्रसंघका महासचिव बान कि मुनलाई पत्राचार गरेका छन् । शरणार्थी समस्या समाधानमा राष्ट्रसंघको चासो आवश्यक रहेको उनीहरूले उल्लेख गरेका छन् । विश्व शान्ति र मानवअधिकारको वकालत भइरहेको अवस्थामा शरणार्थी मामिला कता गयो भन्दै उनीहरूले यस्तो पहल अघि बढाएका हुन् ।
